Antoni
Bella

    bella5@teleline.es

Traductor
2002-10-16
3.1
KDE
KControl
Konqueror
Cau

## Cau

Aquest mòdul us permetrà controlar la mida del directori del cau local usat pel &konqueror;. Noteu que cada compte d'usuari al vostre ordinador disposa d'un directori cau a part i que aquest directori no està compartit amb d'altres navegadors web, com ara el &Netscape;.

L'emmagatzemament de còpies locals de les pàgines web que heu visitat li permet al &konqueror; carregar més ràpidament els seus continguts en les següents visites. De manera que, sols serà necessari recarregar els continguts des del lloc original si aquests han canviat des de la vostra última visita o si premeu el botó de refresca en el &konqueror;.

Si realment no desitgeu que s'emmagatzemi al vostre ordinador cap de les pàgines visitades, podeu deshabilitar el cau del disc del &konqueror; deseleccionant la caixa de selecció etiquetada amb Usa el cau.

Podeu configurar el &konqueror; agressivament fent que mantingui el cau actualitzat. Mantindre el cau sincronitzat significa que el &konqueror; cercarà en el cau per a tots els objectes, descarregant-los si no es troben allí i després mostrant l'ítem des del cau. Usa el cau si és possible significa que el &konqueror; provarà el cau i si l'objecte no està allí, el descarregarà per a mostrar-lo. Mode de navegació desconnectat significa que el &konqueror; provarà el cau i si un objecte no està allí, no intentarà descarregar-lo des de la Internet.

Podeu controlar la mida màxima del cau introduint un número en la caixa de text etiquetada amb Mida del cau del disc. Aquest serà l'espai en kilobytes del que disposa el directori cau. Si el cau es fa molt gran, el &konqueror; esborrarà els fitxers més antics per a fer espai.

Tot i això, és un valor promig i durant una sessió de navegació el cau podria ser substancialment major.

En qualsevol moment podeu usar el botó Neteja el cau per a buidar-lo.